कहते हैं- भगवान राम प्रसन्न हुए और उन्होंने महारानी की ओरछा चलने की जिद स्वीकार कर ली, लेकिन साथ ही तीन शर्तें भी रखीं। उसमें से एक शर्त ओरछा के वीरान होने की भी थी। क्योंकि.... राम के ओरछा पहुँचने के बाद कोई और वहाँ का राजा नहीं होगा, बल्कि स्वयं राम वहाँ के राजा होंगे। यह बात जब महाराज मधुकर शाह के पुत्र वीरसिंह को पता चली तो उन्होंने ओरछा के आस-पास 30 कि.मी. क्षेत्र में अपनी प्रजा के लिए 52 बावड़ी और 52 किले बनवाये ताकि प्रजा जब ओरछा छोड़कर जाए तो वो वहाँ बसे, जहाँ रहने और पीने के पानी की व्यवस्था हो।